gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8567, del 11-06-2019 (2019/4984)

Nomenament de funcionari com a agent de la policia local, escala d'administració especial, grup C, subgrup C1.
--------------------------------------------------------------------------------------------------------------

### Dades del document

Número de DOGV
:   8567

Data del DOGV
:   11-06-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/4984


Data del document
:   10-05-2019

Organisme emissor
:   Ajuntament de Xilxes

Tipus de document
:   Anunci

Descriptors 

:   * Chilches
    * funcionari

Nomenament de funcionari com a agent de la policia local, escala d'administració especial, grup C, subgrup C1. [2019/4984]  
En compliment del que disposa l'article 62.1.b del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic, i l'article 18.1 del Decret 3/2017, de 13 gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, es fa públic que per Resolució de l'Alcaldia de data 9 de maig de 2019 s'ha nomenat Miguel Martínez Barceló funcionari de carrera de l'Ajuntament de Xilxes per a ocupar una plaça d'agent de la policia local, escala d'administració especial, subescala serveis especials, classe policia local i els seus auxiliars, escala bàsica, grup C, subgrup C1.  
Cosa que es fa pública per a coneixement general.  
  
Xilxes, 10 de maig de 2019.- L'alcalde: José Martínez Melchor.
Diari Oficial de la Generalitat Valenciana


Sumari del DOGV 8480, del 06-02-2019 (2019/733)

Notificació de la sentència dictada en el procediment de divorci contenciós número 932/2018.
--------------------------------------------------------------------------------------------

### Dades del document

Número de DOGV
:   8480

Data del DOGV
:   06-02-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/733


Organisme emissor
:   Jutjat de Primera Instància Número 3 de Dénia

Tipus de document
:   Edicte

Notificació de la sentència dictada en el procediment de divorci contenciós número 932/2018. [2019/733]  
Marta Moreno Rodríguez, lletrada de l'Administració de justícia del Jutjat de Primera Instància número 3 de Dénia, faig saber que aquest jutjat ha dictat sentència, l'encapçalament i dispositiva de la qual s'ha ordenat publicar adaptada a la Instrucció 6/12 de la Secretaria General de l'Administració de Justícia relativa a la publicació d'edictes en diaris i butlletins oficials i la protecció de dades, així com el que es disposa en la Llei orgànica de protecció de dades número 15/1999, de 13 de desembre, amb el tenor següent:  
  
«Procediment: família. Divorci contenciós número 932/2018  
Demandant: Anthony Joseph Fisher  
Procuradora: María Inmaculada Mas Cabrera  
Demandada: Linda Rosemary Fisher  
Magistrat jutge que la dicta: Javier Alba Marín  
Dictada a Dénia, 23 de gener de 2019  
Part dispositiva: estimatòria total.  
El text íntegre de la resolució es troba a la disposició de la part en l'oficina judicial.  
Manera d'impugnació: es pot interposar contra la sentència recurs d'apel·lació davant d'aquest jutjat o davant de l'Audiència Provincial d'Alacant, en el termini de 20 dies, prèvia consignació del depòsit legalment previst, que jutjat definitivament en primera instància, pronuncie, mane i signe.»  
  
Atés el parador ignorat de la part demandada, Linda Rosemary Fisher, s'estén aquest edicte perquè servisca de notificació de forma deguda.  
  
Dénia, 25 de gener de 2019.- La lletrada de l'Administració de justícia: Marta Moreno Rodríguez.
Diari Oficial de la Generalitat Valenciana


Sumari del DOGV 8611, del 12-08-2019 (2019/7822)

Informació pública de la declaració d'interés comunitari per a una atribució d'ús i aprofitament en sòl urbanitzable, relativa a allotjament turístic en el terme municipal d'Aigües
------------------------------------------------------------------------------------------------------------------------------------------------------------------------------------

### Dades del document

Número de DOGV
:   8611

Data del DOGV
:   12-08-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/7822


Data del document
:   26-07-2019

Organisme emissor
:   Conselleria de Política Territorial, Obres Públiques i Mobilitat

Tipus de document
:   Anunci

Descriptors 

:   * Conselleria de Política Territorial, Obres Públiques i Mobilitat
    * Aigües
    * pla d'urbanisme

Informació pública de la declaració d'interés comunitari per a una atribució d'ús i aprofitament en sòl urbanitzable, relativa a allotjament turístic en el terme municipal d'Aigües [2019/7822]  
Pel fet que s'ha admés a tràmit, d'acord amb el que preveu la Llei 5/2014, de la Generalitat, de 25 de juliol, d'ordenació del territori, urbanisme i paisatge, l'expedient DIC- 18/0384, promogut per Juan Belisario Rico Lillo, per allotjament turístic, ubicat al polígon 5, parcel·la 82, del terme municipal de Aigües, per mitjà del present edicte se sotmet a informació pública el projecte de l'actuació, de conformitat amb el que disposa l'apartat a de l'article 206.4 de l'esmentat text legal, durant el termini de 20 dies hàbils des de la publicació del present edicte en el Diari Oficial de la Generalitat Valenciana, dins del qual pot ser examinat en la pàgina web http://www.habitatge.gva.es/es/web/urbanismo/consulta-planejament-urbanistic, així com en el Servei Territorial d'Urbanisme d'Alacant, siti en l'avinguda d'Aguilera, número 1, cinquena planta d'aquesta capital.  
  
 Alacant, 26 de juliol de 2019. El cap del Servei Territorial d'Urbanisme: Miguel Nicolas Halabi Antón.
Diari Oficial de la Generalitat Valenciana


Sumari del DOGV 8655, del 14-10-2019 (2019/9639)

Extracte de la Resolució de 17 de setembre de 2019, del rector, per la qual es convoquen els I Premis Càtedra UPV FACSA-FOVASA als millors treballs final de grau i treballs final de màster per al curs 2018-2019.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8655

Data del DOGV
:   14-10-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/9639


Data del document
:   07-10-2019

Organisme emissor
:   Universitat Politècnica de València

Tipus de document
:   Extracte

Descriptors 

:   * distinció honorífica

Extracte de la Resolució de 17 de setembre de 2019, del rector, per la qual es convoquen els I Premis Càtedra UPV FACSA-FOVASA als millors treballs final de grau i treballs final de màster per al curs 2018-2019. [2019/9639]  
BDNS (identif.): 476468.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans  
  
Primer. Beneficiaris  
Podran participar en el present concurs tots aquells estudiants que complisquen els següents requisits:  
- Haver defensat el TFM o TFG en el curs 2018-2019 a la Universitat Politècnica de València.  
- El tema del TFG o TFM presentat verse sobre el tema de gestió i/o tractament de l'aigua o residus en l'àmbit de l'economia circular.  
  
Segon. Objecte  
L'objecte d'aquest concurs és premiar treballs fi de grau (TFG) i treballs fi de màster (TFM) relacionats amb el tema de gestió de l'aigua i els residus en l'àmbit de l'economia circular.  
  
Tercer. Bases reguladores  
Accessibles en les pàgines web de la càtedra UPV FACSA-FOVASA   
http://www.upv.es/contenidos/FAC-FOV/  
  
Quart. Quantia  
S'estableixen els següents premis:  
- Dos premis per a TFG. Cada premi consistirà en un diploma acreditatiu i una dotació econòmica de 500 euros.  
- Dos premis per a TFM. Cada premi consistirà en un diploma acreditatiu i una dotació econòmica de 800 euros.  
La dotació econòmica dels premis estarà subjecta a la corresponent retenció que estableix la normativa vigent.  
La present convocatòria es finançarà amb càrrec a la partida pressupostària 038062750 541 68311 16143668 corresponent a la Càtedra UPV FACSA-FOVASA, per un import total de dos mil sis-cents euros (2600?), existint crèdit pressupostari adequat i suficient.  
  
Quint. Termini de presentació de sol·licituds  
El termini de presentació de sol·licituds estarà obert a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana i finalitza als 20 dies hàbils des de la seua publicació.  
  
València, 17 de setembre de 2019.- El rector: Francisco José Mora Mas.
Diari Oficial de la Generalitat Valenciana


Sumari del DOGV 8547, del 14-05-2019 (2019/4269)

Bases de la convocatòria que ha de regir l'oposició per a proveir en propietat places d'oficial o oficiala i d'operari o operària d'electricitat incloses en l'oferta d'ocupació pública de l'any 2018.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8547

Data del DOGV
:   14-05-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/4269


Data del document
:   24-04-2019

Organisme emissor
:   Ajuntament de Santa Pola

Tipus de document
:   Anunci

Descriptors 

:   * Santa Pola
    * concurs administratiu

Bases de la convocatòria que ha de regir l'oposició per a proveir en propietat places d'oficial o oficiala i d'operari o operària d'electricitat incloses en l'oferta d'ocupació pública de l'any 2018. [2019/4269]  
Han sigut publicades en el Butlletí Oficial de la Província d'Alacant, número 76, de data 18 d'abril de 2019, la convocatòria i bases específiques que han de regir les oposicions per a proveir en propietat les places que es detallen més avall, aprovades per la Junta de Govern Local de l'Ajuntament de Santa Pola, en sessió celebrada el catorze de març de 2019, i incloses en l'Oferta d'Ocupació Públic de l'any 2018.  
El termini de presentació d'instàncies serà de 15 dies hàbils, comptats a partir del següent al de la publicació de la convocatòria en el Boletín Oficial del Estado.  
Cosa que es fa pública per a general coneixement de tots els interessats.  
  
Santa Pola, 24 de abril de 2019.- La alcaldesa: Yolanda Seva Ruiz.
Diari Oficial de la Generalitat Valenciana


Sumari del DOGV 8606, del 05-08-2019 (2019/7873)

ACORD de 26 de juliol de 2019, del Consell, d'autorització de l'expedient de rescabalament 59/2019 per obligacions contretes en 2018 i 2019.
--------------------------------------------------------------------------------------------------------------------------------------------

### Dades del document

Número de DOGV
:   8606

Data del DOGV
:   05-08-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/7873


Data del document
:   26-07-2019

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Acord

Descriptors 

:   * Vicepresidència i Conselleria d'Igualtat i Polítiques Inclusives

ACORD de 26 de juliol de 2019, del Consell, d'autorització de l'expedient de rescabalament 59/2019 per obligacions contretes en 2018 i 2019. [2019/7873]  
En compliment del que disposen els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta de la vicepresidenta i consellera d'Igualtat i Polítiques Inclusives, el Consell, prèvia deliberació, en la reunió de 26 de juliol de 2019,  
  
  
ACORDA  
  
Primer  
Autoritzar l'aprovació per la persona titular de la Vicepresidència i Conselleria d'Igualtat i Polítiques Inclusives de l'expedient de rescabalament 59/2019 com a conseqüència de la gestió de la gestió integral del CRI d'Alacant dependent de la Direcció General de l'Institut Valencià de les Dones i per la Igualtat de Gènere entre 2018 i 2019, per import de 194.375,71- (IVA inclòs).  
  
Segon   
Autoritzar la imputació al pressupost del 2019 de les obligacions econòmiques generades en 2018, per import de 49.997,53 €.  
  
València, 26 de juliol de 2019  
  
La consellera secretària  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8674, del 11-11-2019 (2019/10055)

Bases i convocatòria del procés selectiu per a cobrir el lloc de treball d'encarregat o encarregada de la Brigada d'Obres.
--------------------------------------------------------------------------------------------------------------------------

### Dades del document

Número de DOGV
:   8674

Data del DOGV
:   11-11-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/10987


Data del document
:   28-10-2019

Organisme emissor
:   Ajuntament de Gata de Gorgos

Tipus de document
:   Anunci

Descriptors 

:   * Gata de Gorgos
    * concurs administratiu

Bases i convocatòria del procés selectiu per a cobrir el lloc de treball d'encarregat o encarregada de la Brigada d'Obres. [2019/10751]  
Acord de la Junta de Govern Local de l'Ajuntament de Gata de Gorgos per la qual s'aproven les bases i la convocatòria per a cobrir el lloc de treball d'encarregat/da de la Brigada d'Obres per concurs oposició.  
  
Per mitjà de l'Acord de la Junta de Govern Local de data 17 d'octubre de 2019 es van aprovar les bases i la convocatòria per a cobrir el lloc de treball d'encarregat/da de la Brigada d'Obres per concurs oposició, publicades íntegrament en el BOP de 23 d'octubre de 2019 número 210.  
  
El termini de presentació de sol·licituds serà de vint dies hàbils a comptar des de l'endemà de la publicació de l'anunci en el BOE.  
Els successius anuncis d'aquesta convocatòria, quan pertoque de conformitat amb les bases, es publicaran en el Butlletí Oficial de la Província de València i en la seu electrònica d'aquest ajuntament.  
  
Gata de Gorgos, 28 d'octubre de 2019.- L'alcalde: Josep Francesc Signes Costa.
Diari Oficial de la Generalitat Valenciana


Sumari del DOGV 8647, del 02-10-2019 (2019/9186)

RESOLUCIÓ 2038/19, de 12 de setembre de 2019, de la Universitat Miguel Hernández d'Elx, per la qual s'amplia la delegació de competències dels vicerectors i vicerectores de la Universitat.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8647

Data del DOGV
:   02-10-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/9186


Data del document
:   12-09-2019

Organisme emissor
:   Universitat Miguel Hernández d'Elx

Tipus de document
:   Resolució

RESOLUCIÓ 2038/19, de 12 de setembre de 2019, de la Universitat Miguel Hernández d'Elx, per la qual s'amplia la delegació de competències dels vicerectors i vicerectores de la Universitat. [2019/9186]  
Fent ús de les potestats i funcions que confereixen els Estatuts de la Universitat Miguel Hernández d'Elx, aprovats pel Decret 208/2004, de 8 d'octubre, del Consell de la Generalitat Valenciana, modificats pel Decret 105/2012, de 29 de juny, i de les competències que dimanen dels articles 20 i següents de la Llei orgànica 6/2001, d'universitats, modificada per la Llei orgànica 4/2007, de 12 d'abril.  
  
A fi d'aconseguir una major eficàcia en la gestió dels òrgans universitaris, de conformitat amb el que preveu l'article 9 de la Llei 40/2015, d'1 d'octubre, del règim jurídic del sector públic.  
Vista la Resolució rectoral 1145/19, de 4 de juny, per la qual es deleguen competències en els vicerectors i vicerectores, la secretària general, la gerent i altres òrgans de la universitat, resolc:  
  
Primer  
Ampliar la delegació de competències en el vicerector d'Investigació de les facultats i les competències que atribueix al rector la normativa vigent en matèria de la subscripció, en nom de la Universitat Miguel Hernández d'Elx, de contractes, convenis, o pactes en matèries de la seua competència.  
  
Segon  
Ampliar la delegació de competències en la vicerectora de Transferència i Intercanvi de Coneixement de les facultats i les competències que atribueix al rector la normativa vigent en les matèries següents:  
- La proposta, tramitació, formalització i contractació de projectes i ajudes de transferència tecnològica.  
- L'autorització de pagaments a professorat i personal investigador per activitat investigadora en contractes de transferència de coneixement.  
- La sol·licitud del registre de patents i altres resultats.  
  
Elx, 12 de setembre de 2019.- El rector: Juan José Ruiz Martínez.
Diari Oficial de la Generalitat Valenciana


Sumari del DOGV 8548, del 15-05-2019 (2019/3848)

Notificació de la sentència dictada en el judici verbal número 2161/2015.
-------------------------------------------------------------------------

### Dades del document

Número de DOGV
:   8548

Data del DOGV
:   15-05-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/3848


Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Notificació de la sentència dictada en el judici verbal número 2161/2015. [2019/3848]  
Demandant: Comunitat de Propietaris de l'Edifici Centro.  
Procuradora: Araceli Devesa Partera.  
Demandada: Rocío Mercedes Follana Gallant.  
  
En el judici número 2161/2015 s'ha dictat sentència en la qual consta com a demandant Comunitat de Propietaris de l'Edifici Centro i com a demandada Rocío Mercedes Follana Gallant, conforme a la Instrucció número 6/2012, de la Secretaria General de l'Administració de Justícia, queden les actuacions en l'oficina judicial a la disposició de les persones interessades.  
El termini per a recórrer és de 20 dies a comptar des de l'endemà de la seua notificació; cal depositar 50 - en el compte de consignacions del Jutjat, excepte si és beneficiari/ària de justícia gratuïta.  
Les dades personals que es posen a la disposició de les parts han de ser tractades amb confidencialitat i per a les finalitats de l'Administració de justícia en els termes previstos en la Llei orgànica de protecció de dades.  
  
Torrevieja, 5 d'abril de 2019.- La lletrada de l'Administració de justícia: María Isabel de la Torre Martínez.
Diari Oficial de la Generalitat Valenciana


Sumari del DOGV 8544, del 09-05-2019 (2019/3993)

Informació pública de la sol·licitud d'ocupació de terrenys de la via pecuària assagador del Molí Verdú, al terme municipal de Xixona, per a execució del projecte de condicionament.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   8544

Data del DOGV
:   09-05-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/3993


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de la sol·licitud d'ocupació de terrenys de la via pecuària assagador del Molí Verdú, al terme municipal de Xixona, per a execució del projecte de condicionament. [2019/3993]  
Als efectes previnguts en l'article 34 de la Llei 3/2014, d'11 de juliol, de vies pecuàries de la Comunitat Valenciana i de l'article 83 de la Llei 39/2015, d'1 d'octubre, del procediment administratiu comú de les administracions públiques, se sotmet a informació pública l'expedient FOCUPAVP/01/2019 d'ocupació de terrenys de la via pecuària assagador del Molí Verdú, per a execució de projecte de condicionament mitjançant llosa de formigó d'un tram de 135 metres (amplària 4 metres) situat en els voltants del polígon l'Espartar en el terme municipal de Xixona.  
Cosa que es fa pública perquè puga ser examinat l'expedient en les oficines de la Direcció Territorial d'Agricultura, Medi Ambient, Canvi Climàtic i Desenvolupament Rural d'Alacant, situada al carrer Professor Manuel Sala, núm. 2, 2a planta (en horari de 09.00 h a 14.30 h, de dilluns a divendres) i formular les al·legacions que estime oportunes en el termini d'un mes, a partir de la publicació del present anunci.  
  
Així mateix, i de conformitat amb l'esmentat article 83 de la Llei 39/2015, d'1 d'octubre, del procediment administratiu comú de les administracions públiques, l'expedient està a la disposició de qualsevol persona interessada en la pàgina web d'aquesta Conselleria, en l'enllaç:  
http://www.agroambient.gva.es/web/medio-natural/servei-d-ordenacio-i-gestio-forestal  
  
Alacant, 12 d'abril de 2019.- La directora territorial: M.ª Carmen Catalá Galvañ.
Diari Oficial de la Generalitat Valenciana


Sumari del DOGV 8566, del 10-06-2019 (2019/5831)

Informació pública la versió preliminar del Pla general estructural de Museros, de l'estudi ambiental territorial i estratègic i de la resta de documentació sectorial.
-----------------------------------------------------------------------------------------------------------------------------------------------------------------------

### Dades del document

Número de DOGV
:   8566

Data del DOGV
:   10-06-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/5831


Data del document
:   04-06-2019

Organisme emissor
:   Ajuntament de Museros

Tipus de document
:   Anunci

Descriptors 

:   * Museros
    * pla d'urbanisme
    * administració local

Informació pública la versió preliminar del Pla general estructural de Museros, de l'estudi ambiental territorial i estratègic i de la resta de documentació sectorial. [2019/5831]  
El Ple de l'Ajuntament, en sessió de 21 de maig de 2019, ha aprovat el tràmit per a sotmetre a participació pública la versió preliminar del Pla general estructural modificada de Museros, el seu estudi ambiental territorial i estratègic i la resta dels documents sectorials; com a conseqüència dels canvis produïts, les al·legacions formulades i els informes desfavorables, i a l'efecte d'aprovar aquesta nova versió i sotmetre de nou a informació pública la documentació, i sol·licitar els informes preceptius corresponents als òrgans de la Generalitat, d'acord amb l'article 53 de Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
  
Se sotmet a informació pública per un període de 20 dies a comptar des de l'endemà de la publicació d'aquest anunci en el Diari Oficial de la Generalitat Valenciana.  
Durant aquest termini, podrà ser examinat per qualsevol persona interessada a les dependències municipals (Oficina tècnica), i en el web municipal www.ajun-museros.com, perquè es formulen noves al·legacions pel que fa als canvis proposats, i podran no ser admeses aquelles que reiteren arguments i redunden en aspectes prèviament informats; no obstant això, es reitera el tràmit de consultes a les administracions públiques afectades que van emetre, en el seu moment, un informe desfavorable i les discordances del qual queden solucionades en la nova versió del pla, a l'efecte de demanar els informes que d'acord amb la normativa foren preceptius.  
  
Museros, 4 de juny de 2019.- L'alcaldessa: Cristina Civera Balaguer.